રીપોર્ટના આંકડા પ્રમાણે ચીનની હુવાવે, ઓપ્પો અને શઓમી કંપની વિશ્વની ટોપ પાંચ બ્રાંડેડ કંપનીઓની યાદીમાં આવી ગઈ છે. આ યાદીમાં એપલ અને સેમસંગ પણ છે. ચીનની મોબાઈલ બનાવતી કંપની શાઓમીએ ઓક્ટોબર-ડિસેમ્બર – ૨૦૧૭માં એટલે કે અ ત્રણ મહિના દરમિયાન ભારતીય બજારમાં સેમસંગ કંપનીને પાછળ કરી દીધી છે. આ વાત Canalys એ પોતાના તાજેતમાં રજૂ કરેલા રીપોર્ટમાં કહી છે. આ રીપોર્ટનું અનુમાન છે કે આ ત્રણ મહિના દરમિયાન શાઓમીએ ભારતમાં ૮૨ લાખ મોબાઈલ વેચ્યા. જ્યારે સેમસંગે ૭૩ લાખ મોબાઈલ વેચ્યા. જો કે સેમસંગ આ રીપોર્ટને માનવા તૈયાર નથી. તેનું માનવું છે કે તે આજે પણ ભારતીય બજારમાં નંબર વનની સ્થિતિમાં જ છે.